**Rose Namajunas** (s. 29. kesäkuuta 1992 Milwaukee, Wisconsin) on yhdysvaltalainen korsisarjan vapaaottelija. Hän on kaksinkertainen UFC:n korsisarjan mestari.

Alkuvuodet
----------

Namajunas syntyi Yhdysvalloissa liettualaisille vanhemmille. Hän alkoi harjoittelemaan taekwondoa 5-vuotiaana ja saavutti nuorten mustan vyön 9-vuotiaana, jonka jälkeen Namajunas harjoitteli karatea ja brasilialaista jujutsua. High Schoolissa opiskelessaan hän harrasti potkunyrkkeilyä ja vapaaottelua Roufusport MMA Academy salilla.

Vapaaottelu-ura
---------------

### Amatöörinä (2010–2012)

Namajunas aloitti vapaaottelun amatööritasolla 2010 Wisconsinin osavaltiossa. Hän voitti ensimmäisen ottelunsa Melissa Pachecoa vastaan teknisellä tyrmäuyksellä ja siirtyi ottelemaan King of the Cage -organisaatioon, jossa hän voitti kaikki kolme otteluaan. Heather Bassettia ja Moriel Charneskia vastaan tuomariäänin ja lopulta Jen Anianon teknisellä tyrmäyksellä 33 sekunnissa.

### Ammattilaisura (2013–)

Namajunas siirtyi suoraan Invictaan, jossa hän aloitti ammattilaisuransa tammikuussa 2013. Namajunas voitti avausottelunsa Emily Kagania vastaan takakuristuksella kolmannessa erässä. Hän otteli saman vuoden huhtikuussa Kathina Catronia vastaan, jonka Namajunas voitti lentävällä käsilukolla 12 sekunnissa. Hän ansaitsi molemmista voitoistaan illan luovutus bonuksen. Kolmannessa ottelussaan Namajunas kohtasi Tecia Torresin heinäkuussa *Invicta FC 6: Coenen vs. Cyborg* -tapahtumassa. Hän hävisi kamppailun tuomariäänin (27-30, 28-29, 28-29).

#### Ultimate Fighter (2014)

11. joulukuuta 2013 Namajunasin ilmoitettiin olevan osana UFC:n Ultimate Fighter turnausta, joka järjesti ensimmäistä kertaa naisten korsisarjaturnauksen. Turnauksessa oli mukana kymmenen ottelijaa. Namajunas valittiin Gilbert Melendezin joukkueeseen neljäntenä valintana. Hän voitti avauskierroksella Alex Chambersin takakuristuksella ensimmäisessä erässä. Toisella kierroksella Namajunas puolestaan voitti Joanne Calderwoodin kimuralla toisessa erässä ja eteni välieriin, jossa hän voitti Randa Markosin myös kimuralla ensimmäisessä erässä.

Loppuottelupaikan myötä Namajunas kohtasi ensimmäisessä UFC-tapahtumassaan Carla Esparza 12. joulukuuta 2014. Mestaruuskamppailu käytiin *The Ultimate Fighter: A Champion Will Be Crowned Finale* -tapahtumassa, jonka Namajunas hävisi takakuristuksella kolmannen erän alussa. Tappiosta huolimatta hänet palkittiin yhteensä 50 000 dollarin bonuksella Ultimate Fighterin ottelusta Calderwoodia vastaan, josta hän sai kauden kamppailu ja kauden suoritus bonukset.

#### UFC (2015–)

Namajunasin oli määrä otella toukokuussa 2015 Nina Ansaroffia vastaan, mutta ottelu peruttiin vain kaksi tuntia ennen alkamista Ansaroffin kärsittyä flunssan oireilusta ja painon pudotuksesta johtaneista ongelmista. Lokakuussa Namajunas sai lopulta itselleen vastustajan, kun hän kohtasi Angela Hillin *UFC 192* -tapahtumassa. Namajunas voitti kamppailun seisaaltaan tehdystä takakuristuksesta ensimmäisessä erässä. Joulukuussa hän kohtasi Paige VanZantin *UFC Fight Night: Namajunas vs. VanZant* -tapahtumassa, joka oli samalla Namajunasin toinen kerta illan pääotteluna. Hän voitti kamppailun takakuristuksella viidennessä ja viimeisessä erässä, josta hänet palkittiin myös illan suoritus bonuksella.

2016 Namajunas otteli kaksi ottelua, joista ensimmäinen käytiin huhtikuussa Tecia Torresia vastaan *UFC on Fox: Teixeira vs. Evans* -tapahtumassa. Hän oli aiemmin urallaan kohdannut Torresin, jolle Namajunas oli hävinnyt Invictassa lähes kolme vuotta sitten. Tällä kertaa Namajunas voitti kamppailun tuomariäänin (29-28, 29-28, 29-28). Heinäkuussa Namajunas kohtasi Karolina Kowalkiewiczin, jonka voittaja pääsisi ottelemaan korsisarjan mestaruudesta. Kamppailu käytiin *UFC 201* -tapahtumassa, jonka Namajunas hävisi hajaäänin (29-28, 28-29, 28-29). Hänet palkittiin ottelusta illan kamppailu bonuksella.

2017 Namajunas kohtasi huhtikuussa entisen Invictan mestarin Michelle Watersonin *UFC on Fox: Johnson vs. Reis* -tapahtumassa. Hän voitti kamppailun takakuristuksella toisessa erässä, potkaistuaan sitä ennen Watersonia päähän, jonka myötä Namajunas onnistui kuristamaan vastustajansa.

##### Korsisarjan mestaruus (2017–2019)

Namajunas sai voiton myötä tilaisuuden otella korsisarjan mestaruudesta Joanna Jędrzejczykia vastaan, jonka oli määrä puolustaa mestaruuttaan kuudennen kerran. Kamppailu käytiin 4. marraskuuta 2017 *UFC 217* -tapahtumassa, Madison Square Gardenilla. Namajunas oli vedonlyöntiennakossa altavastaajana ja yllätti useat voittamalla Jędrzejczykin teknisellä tyrmäyksellä lyönnein ensimmäisessä erässä. Mestaruuden lisäksi Namajunas palkittiin illan suoritus bonuksella. Muun muassa Awakening Fighters -sivuston lukijat äänestivät Namajunasin suorituksen naisvapaaottelun vuoden tyrmäykseksi. Lisäksi useat mediasivustot ja lehdet, kuten Metro.co.uk, Sherdog, Sports Illustrated ja MMAjunkie äänestivät Namajunasin voiton vuoden yllätystulokseksi. Myös MMAjunkie palkitsi Namajunasin vuoden naisottelijaksi.

Namajunas puolusti ensimmäisen kerran mestaruuttaan 7. huhtikuuta 2018 uusintaottelussa Joanna Jędrzejczykia vastaan. Kamppailu käytiin *UFC 223* -tapahtumassa ja toistamiseen New Yorkin osavaltiossa. Namajunas onnistui puolustamaan mestaruuttaan tuomariäänin (49-46, 49-46, 49-46). Kamppailun jälkeen Namajunas vietti loppuvuoden toipuessaan harjoitusleirillä saamista kaularangan vammoista.

Hän puolusti toisen kerran mestaruuttaan 11. toukokuuta 2019 Jéssica Andradea vastaan. Ottelu käytiin Andraden kotimaassa, Brasiliassa *UFC 237* -tapahtumassa. Namajunas hallitsi ottelun ensimmäistä erää, mutta hävisi mestaruuden toisessa erässä, kun Andrade heitti hänet mattoon, joka johti Namajunasin tyrmäyksen. Molemmat palkittiin illan kamppailu bonuksella.

Saavutukset
-----------

UFC
* Korsisarjan mestaruus (kahdesti, puolustanut kerran)
* Illan suoritus (kahdesti, vs. Paige VanZant ja Joanna Jędrzejczyk)
* Illan kamppailu (kerran, vs. Karolina Kowalkiewicz)

Invicta FC
* Illan luovutus (kahdesti)

Lähteet
-------

1. ↑  D'Amato: A Milwaukee Rose blooms in mixed martial arts *eu.jsonline.com* 9.1.2018 Viitattu 16.4.2019 (englanniksi)
2. ↑  Invicta FC 6 LIVE results and play-by-play *prommanow.com* 13.7.2013 Viitattu 16.4.2019 (englanniksi)
3. ↑  Episode No. 1 recap: ‘The Ultimate Fighter 20: Team Pettis vs. Team Melendez’ *mmajunkie.com* 11.9.2014 Viitattu 16.4.2019 (englanniksi)
4. ↑  TUF 20 results and recap for Alex Chambers vs Rose Namajunas (Ep. 7) *mmamania.com* 5.11.2014 Viitattu 16.4.2019 (englanniksi)
5. ↑  Namajunas wins $50,000, Markos and Calderwood $25,000 'TUF 20' season bonuses *mmajunkie.com* 13.12.2014 Viitattu 16.4.2019 (englanniksi)
6. ↑  Illness forces Ansaroff off UFC 187, team hopeful for rescheduled date with Namajunas *foxsports.com* 23.5.2015 Viitattu 16.4.2019 (englanniksi)
7. ↑  UFC 192 results: Rose Namajunas chokes out Angela Hill in the first round *mmafighting.com* 3.10.2015 Viitattu 16.4.2019 (englanniksi)
8. ↑  UFC Fight Night 80 bonuses: Namajunas earns $50,000 for domination of VanZant *mmajunkie.com* 11.12.2015 Viitattu 16.4.2019 (englanniksi)
9. ↑  UFC on FOX 19 results: Rose Namajunas edges Tecia Torres in well-contested scrap *mmafighting.com* 16.4.2016 Viitattu 16.4.2019 (englanniksi)
10. ↑  UFC 201 bonuses: Rose Namajunas and Karolina Kowalkiewicz take home FOTN honors *mmafighting.com* 31.7.2016 Viitattu 16.4.2019 (englanniksi)
11. ↑  UFC on FOX 24 results: Rose Namajunas dominates Michelle Waterson, earns submission win *mmajunkie.com* 15.4.2017 Viitattu 16.4.2019 (englanniksi)
12. ↑  UFC 217 results: Rose Namajunas KOs Joanna Jedrzejczyk to win title in huge upset *mmajunkie.com* 4.11.2017 Viitattu 16.4.2019 (englanniksi)
13. ↑  Awakening Women’s MMA Awards 2017 – Results *awakeningfighters.com* 20.1.2018 Viitattu 16.4.2019 (englanniksi)
14. ↑  "Thursday Tap Out: The Year-End Awards Edition" Viitattu 16.4.2019 (englanniksi)
15. ↑  MMAjunkie's '2017 Upset of the Year': Thug Rose! Thug Rose! Thug Rose! 4.1.2018 Viitattu 16.4.2019 (englanniksi)
16. ↑  MMAjunkie's '2017 Female Fighter of the Year': Fighting the good fight in and out of the cage Viitattu 16.4.2019 (englanniksi)
17. ↑  Joanna Jedrzejczyk shocked at UFC 223 loss to Namajunas, tells other strawweights: 'Bow down' *mmajunkie.com* 8.4.2018 Viitattu 16.4.2019 (englanniksi)
18. ↑  "Episode 1: A New Chapter". Ariel Helwani's MMA Show. Episode 1[vanhentunut linkki] *play.podtrac.com* 25.6.2018 Viitattu 16.4.2019 (englanniksi)
19. ↑  UFC 237 Results: Jessica Andrade Weathers Storm, Slams Rose Namajunas To Win Strawweight Title *cagesidepress.com* 12.5.2019 Viitattu 18.4.2021 (englanniksi)
20. ↑  UFC 237 bonuses: New champ Jessica Andrade takes home $100K *mmajunkie.usatoday.com* 12.5.2019 Viitattu 18.4.2021 (englanniksi)

UFC:n naisten korsisarjan mestarit

|  |  |  |
| --- | --- | --- |
| **2010-luku:**
YhdysvallatCarla Esparza (2014–2015)PuolaJoanna Jędrzejczyk (2015–2017)YhdysvallatRose Namajunas (2017–2019)BrasiliaJéssica Andrade (2019)KiinaZhang Weili (2019–2021)

 | **2020-luku:**
YhdysvallatRose Namajunas (2021–2022)YhdysvallatCarla Esparza (2022)KiinaZhang Weili (2022–)

 |  |